Лідзія Каваленка 6 сакавіка была на "Валадарцы" на прыёме ў намесніка начальніка турмы.Яна дамовілася аб тым, што да сына пусцяць святара, перадае "Радыё Свабода".Пасля гэтага Юрась Беленькі, намеснік старшыні КХП-БНФ, дамовіўся з пастарам Эрнэстам Сабіла аб тым, што той прыедзе на наступны дзень, каб сустрэцца з Сяргеем Каваленкам.Сабіла спадзяваўся ўгаварыць Каваленку спыніць галадоўку.Алена Каваленка і маці палітвязня аднеслі заяву аб сустрэчы Сабіла і Каваленкі ў адміністрацыю турмы. Але там ім сказалі, што не дазволяць сустрэчы, бо на гэта яшчэ патрэбны дазвол Віцебскага суда.Сустрэча Алены Каваленка з мужам павінная пачацца ў 4 гадзіны.